section_heading: Ratna strategija
paragraph_text: Slabo je poznata ratna strategija asirske vojske u 2. tisućljeću pr. Kr., no u 9. st. pr. Kr., s kraljevanjem Ašur-nasir-pala II. asirsko vođenje ratova postalo je izuzetno dobro organizirano. Poznato je da su u to doba iza svakog vojnog pohoda postojali opsežni planovi. Ašur-nasir-pal II., Šalmanasar III. i njihovi nasljednici pažljivo su proučavali dugoročne vojne i političke ciljeve, prije nego što su se upustili u vojni pohod.